

**K O R R A L D U S**

**K O R R A L D U S EELNÕU**

Rakvere, --. mai 2025 nr

**Projekteerimistingimuste määramine Elektrilevi OÜ**

**elektrirajatise ehitusprojekti koostamiseks**

Rakvere Linnavalitsusele esitati 14.04.2025 projekteerimistingimuste taotlus nr. 2511002/10560 õhuliini viimiseks maakaablisse raudtee ületuskohas Tapa-Narva 209,7-216,6 km ehitusprojekti koostamiseks, aadressidel Rakvere linn, Jaama pst 10, Raudtee tn 12a, Rakvere raudteejaam, Narva tänav L1 ja Narva tn 56a . Taotluse juurde on lisatud:

1. Muu lisa, väljaandja/koostaja Elektrilevi OÜ, Ehitise eskiis, 25\_1165\_ASEskiis.pdf
2. Muu lisa, väljaandja/koostaja E-Service AS, Asendiskeem 25\_1165\_TP\_EL-01\_ASEND\_250331\_KK.pdf

Teavitus kavandatava ehitise projekteerimistingimuste taotlemisest ja projekteerimistingimuste eelnõu avaldati Rakvere Linnavalitsuse koduleheküljel. Projekteerimistingimuste eelnõu oli saadetud läbi ehitisregistri arvamuse avaldamiseks Agris Neeme`le ja Anu Neeme`le (ehitamisest puudutatud Rakvere linn, Narva tn 56a kinnisasja omanikud); Telia Eesti AS, Elektrilevi OÜ ja E-Service Aktsiaselts. Menetluse käigus esitati projekteerimistingimuste eelnõule järgmised seisukohad ja märkused:

-----------------------

Võttes aluseks ehitusseadustiku § 83 lg 1 p 2, § 26, lg 3 ja lg 4, Rakvere linnavolikogu 17.02.2010 määrusega nr 6 kehtestatud „Rakvere linna üldplaneeringu“ ja Rakvere linnavolikogu 21.06.2017 määruse nr 9 „ Ehitustegevuse ja planeerimisalase tegevuse korraldamine“ § 7 lg 1, annab Rakvere linnavalitsus k o r r a l d u s e:

1. Määrata projekteerimistingimused elektrirajatise (maakaabelliin) püstitamiseks, asukohaga Rakvere linn, Jaama pst 10, Raudtee tn 12a, Rakvere raudteejaam, Narva tänav L1 ja Narva tn 56a katastriüksustelvastavalt korralduse lisale.

2. Korraldus jõustub teatavakstegemisest projekteerimistingimuste taotlejale.

3. Isikul, kelle õigusi korraldusega või haldusmenetluse käigus rikuti, on õigus esitada vaie haldusmenetluse seaduses sätestatud korras Rakvere Linnavalitsusele asukohaga Rakvere, Lai tn 20 30 päeva jooksul arvates päevast, millal isik vaidlustatavast korraldusest või toimingust teada sai või oleks pidanud teada saama, või esitada kaebus Tartu Halduskohtule halduskohtumenetluse seadustikus sätestatud korras ja tingimustel.

LISA

Rakvere linnavalitsuse --. mai 2025

korralduse nr ---- juurde

**Projekteerimistingimused**

Määratud Rakvere linnavalitsuse --. mai 2025 korraldusega nr ------ aadressil Rakvere linn, Jaama pst 10, Raudtee tn 12a, Rakvere raudteejaam, Narva tänav L1 ja Narva tn 56a elektrirajatise ehitusprojekti koostamiseks 14.04.2025 esitatud projekteerimistingimuste taotluse nr 2511002/10560 alusel.

1. Üldandmed:

1.1 Katastriüksuse tunnus; kinnistu aadress; maakasutuse sihtotstarve; kinnistu pindala:

66301:001:0652 Rakvere linn, Jaama pst 10, Raudtee tn 12a ja Rakvere raudteejaam;

transpordimaa 100 %; 168092.0 m²;

66301:001:0691 Rakvere linn, Narva tänav L1; transpordimaa 100 %; 32591.0 m²;

66301:001:0628 Rakvere linn, Narva tn 56a; elamumaa 100 %; 322.0 m²;

1.2 Kavandatav ehitustegevus: elektrirajatise püstitamine.

2. Lähtematerjal:

2.1 Projekteerimistingimuste taotlus 14.04.2025 nr 2511002/10560 ja lisad;

2.2 Kehtiv üldplaneering:

„Rakvere linna üldplaneering“;

2.3 Kavandatava ehitustegevuse piirkonnas detailplaneeringud puuduvad.

3. Arhitektuursed ja linnaehituslikud nõuded projekteerimiseks:

3.1 Asukoht: vastavalt projekteerimistingimuste taotluses näidatud ehitise asukohal/nimetatud katastriüksuste aadressidel;

3.2 Kasutamise otstarve: maakaabelliin ;

3.3 Tehniline teostus: elektritaristu lahendada maakaabelliinina. Kasutusest väljaminev taristu likvideerida. Mitme kaitsevööndiga ehitise kaitsevööndid maksimaalselt ühitada - tagada ruumiline kattumine võimalikult suures ulatuses;

3.4 Haljastus: olemasolev kõrghaljastus säilitada;

3.5 Keskkonnakaitse ja jäätmekäitlus: lahendada ehitusprojekti koosseisus;

3.6 Muud nimetamata nõuded:

3.6.1 Projekteerija tellib või viib läbi kõik vajalikud uuringud;

3.6.2 Projekteerimisel arvestada õigusaktidest ja kavandatava ehitise asukohast, (sealhulgas olemasolevate geodeetiliste märkidest, teedest/tänavatest/platsidest, tehnovõrkudest, rajatistest ja nende kaitsevöönditest jms) tingitud kitsenduste ja piirangutega;

3.6.3 Projekteerimisel arvestada Rakvere linnavalitsuse, ametkondade, tehnovõrkude valdajate, kinnisasjade omanike jms poolt esitatavate tingimuste/märkuste ja nõuetega;

3.6.4 Mitte piirata ehitamisest puudutatud kinnistute ja naaberkinnistute omandi-, kasutus- ja ehitusõigust;

3.6.5 Elektrirajatise ehitamiseks tuleb ehitamisest huvitatud isikul enne ehitusteatise esitamist sõlmida kinnistute omanikega ja tehnovõrkude valdajatega piiratud asjaõiguse lepingud.

4. Nõuded ehitusprojekti koostamiseks:

4.1 Ehitusprojekti koostamisel lähtuda Eesti Vabariigi õigusaktidest, projekteerimisnormidest, standarditest, majandus- ja taristuministri 17. juuli 2015.a määrusest nr 97 „Nõuded ehitusprojektile“ ja heast ehitustavast;

4.2 Ehitusprojekti alusplaanina kasutada topo-geodeetilise uuringu pädeva tegija poolt koostatud nõuetele vastavat topograafilist plaani mõõtkavas 1:500 või 1:1000, plaan kooskõlastada Rakvere Linnavalitusega;

4.3 Ehitusprojekti lisada projekteerimistingimused ja tehnovõrkude poolt projekteerimiseks väljastatud tehnilised tingimused;

4.4 Ehitusprojekti digitaalsel vormistamisel juhinduda majandus- ja kommunikatsiooni- ministeeriumi veebilehel avaldatud juhendist.

5. Ehitusprojekti esitamine:

5.1 Ehitusprojekt esitada Rakvere linnavalitsusele ehitisregistrisse elektrooniliseks menetlemiseks.